Document ID: 32002R0332

Reference:
EUR-Lex - 32002R0332 - MT
Avviż Legali Importanti
|
32002R0332
Official Journal L 053 , 23/02/2002 P. 0001 - 0003
Ir-Regolament tal-Kunsill (KE) Nru. 332/2002tat-18 ta' Frar 2002li jistabbilixxi faċilita' li tipprovdi għajnuna finanzjarja għal żmien medju għall-bilanċi ta' pagament ta' l-Istati MembriIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,Wara li kkunsidra l-proposta mill-Kummissjoni, ippreżentata wara konsultazzjoni mal-Kumitat Ekonomiku u Finanzjarju [1],Wara li ikkunsidra l-opinjoni tal-Parlament Ewropew [2];Wara li ikkunsidra l-opinjoni tal-Bank Ċentrali Ewropew [3],Billi:(1) It-tieni subparagrafu ta' l-Artikolu 119(1) u l-Artikolu 119(2) tat-Trattat jipprovdi li, filwaqt li jaġixxi skond rakkomandazzjoni mill-Kummissjoni magħmula wara konsultazzjoni mal-Kumitat Ekonomiku u Finanzjarju, il-Kunsill jagħti assistenza reċiproka meta Stat Membru jkun jinsab f'diffikultajiet jew jinsab mhedded serjament b'diffikultajiet fir-rigward tal-bilanċ tal-pagamenti tiegħu. L-Artikolu 119 ma jagħtix definizzjoni ta' l-istrument li jrid jintuża biex tingħata l-assistenza reċiproka prevista.(2) Għandu jkun possibbli fil-każ li Stat Membru jeħtieġ jissellef fi żmien qasir li dak l-Istat Membru jiġi inkoraġġit li jadotta, mingħajr għaġġla żejda, f'sitwazzjoni fejn ikunu jeżistu kondizzjonijiet ta' rati tal-kambju li jkunu sistematiċi, miżuri ta' politika ekonomika li x'aktarx li ma jħallux isseħħ kriżi akuta fil-bilanċ tal-pagamenti u li jiġu sostnuti l-isforzi ta' dak l-Istat lejn konverġenza.(3) Kull self lil Stat Membru għandu jkun assoċjat ma' l-adozzjoni ta' miżuri ta' politika ekonomika minn dak l-Istat Membru iddisinjati biex jistabbilixxu mill-ġdid, jew biex jiżguraw, sitwazzjoni ta' bilanċ ta' pagamenti sostenibbli u li jiġi adattat għall-gravità tas-sitwazzjoni tal-bilanċ ta' pagamenti ta' dak l-Istat u għall-mod li bih jiżviluppa.(4) Għandhom jiġu maħsuba minn qabel proċeduri u strumenti xierqa li jippermettu lill-Komunità u lill-Istati Membri sabiex jiżguraw li, jekk hemm il-ħtieġa, tiġi ipprovduta malajr assistenza finanzjarja għal żmien medju, speċjalment fejn iċ-ċirkustanzi jitolbu azzjoni immedjata.(5) Bl-għan li tkun tista' tiffinanzja l-assistenza li tagħti, il-Komunità jeħtieġ li tkun f'pożizzjoni li tagħmel użu mill-fiduċja li tgawdi fir-rigward ta' kreditu biex tissellef ir-riżorsi li hemm bżonn biex jitpoġġew għad-dispożizzjoni ta' l-Istati Membri konċernati f'forma ta' self. Attivitajiet ta' din il-kwalità huma bżonnjużi biex jinkisbu l-għanijiet tal-Komunità kif definiti fit-Trattat, speċjalment l-iżvilupp armonjuż ta' attivitajiet ekonomiċi fil-Komunità in ġenerali.(6) Għal dan il-għan, kienet ġiet stabbilita faċilita' unika permezz tar-Regolament tal-Kunsill (KEE) Nru. 1969/88 [4] li tipprovdi assistenza finanzjarja għal żmien medju għal bilanċi tal-pagamenti ta' l-Istati Membri.(7) Mill-1 ta' Jannar 1999 l-Istati Membri li jipparteċipaw fil-munita waħdanija m'għadhomx jikkwalifikaw għal assistenza finanzjarja għal żmien medju. Madankollu, il-faċilita' ta' l-assistenza finanzjarja għandha tinżamm sabiex tkun tista' mhux biss tilqa' għall-ħtiġiet potenzali ta' l-Istati Membri preżenti li ma adottawx il-euro imma wkoll il-ħtiġiet ta' l-Istati Membri ġodda sakemm dawn jadottaw il-euro.(8) L-introduzzjoni tal-munita waħdanija wasslet għal tnaqqis sostanzjali fin-numru ta' Stati Membri eliġibbli għall-istrument. Reviżjoni 'l isfel tal-limitu preżenti ta' sittax-il biljun EUR huwa għalhekk iġġustifikat.. Madankollu, il-limitu tas-self għandu jinżamm fuq livell għoli biżżejjed li jkun jista' jissodisfa l-bżonnijiet simultanji ta' diversi Stati Membri. It-tnaqqis tal-limitu minn sittax-il miljun EUR għal tnax-il miljun EUR jidher li huwa adattat biex tiġi sodisfatta din il-ħtieġa u anki biex jitqies tkabbir li għad irid iseħħ ta' l-Unjoni Ewropea.(9) L-iskwilibriju ovvju li jeżisti bejn in-numru ta' benefiċjarji potenzali tas-self waqt it-tielet fażi ta' l-għaqda ekonomika u monetarja u n-numru ta' pajjiżi li huma f'qagħda li jiffinanzjawh, jagħmilha diffiċli li self mogħti minn l-Istati Membri l-oħra kollha, jiġi iffinanzjat dirett. Dan is-self għandu għalhekk jiġi iffinanzjat esklużivament bl-użu ta' swieq u istituzzjonijiet finanzjarji, li peress li dawn laħqu stadju ta' żvilupp u maturita' avvanzat biżżejjed, jagħmilha possibbli li jidħlu għal dan it-tip ta' self.(10) Fid-dawl ta' l-esperjenza miksuba, l-arranġamenti dwar l-użu tal-faċilita' għandhom ikunu iċċarati u għandu jiġi innutat kemm l-iżvilupp tas-swieq finanzjarji internazzjonali kif ukoll ta' problemi tekniċi u limitazzjonijiet inerenti meta jsir użu minn dawn is-sorsi ta' iffinanzjar.(11) Huwa l-Kunsill li jiddeċiedi jekk jingħatax is-self jew faċilita' xierqa ta' iffinanzjar, it-tul medju tiegħu, l-ammont totali tiegħu u l-ammonti tar-rati suċċessivi. Madankollu, il-karatteristiċi tar-rati, it-tul u t-tip ta' rata ta' imgħax, għandhom jiġu iffissati bi qbil komuni bejn l-Istat Membru benefiċjarju u l-Kummissjoni. Jekk il-Kummissjoni tkun ta' l-opinjoni li l-karatteristiċi mixtieqa mill-Istat Membru jirriżultaw f'iffinanzjar li ma jkunx kompatibbli mal-limitazzjonijiet tekniċi imposti mis-swieq u istituzzjonijiet finanzjarji, għandha tkun f'pożizzjoni li tipproponi arranġamenti finanzjarji alternattivi.(12) Bl-għan li tiffinanzja self mogħti taħt dan ir-Regolament, il-Kummissjoni għandha tkun awtorizzata li tikkuntratta għan-nom tas-self mogħti mill-Komunità Ewropea fi swieq finanzjarji jew f'istituzzjonijiet finanzjarji.(13) Il-faċilita' ta' assistenza finanzjarja stabbilita taħt ir-Regolament (KEE) Nru. 1969/88 għandha tiġi adattata skond dan il-għan. Fl-interess tal-kjarezza, dak ir-Regolament għandu jinbidel.(14) Għall-adozzjoni ta' dan ir-Regolament, li jipprovdi għall-għoti ta' self mill-Komunità iffinanzjat esklużivament minn fondi miġbura minn fuq is-swieq finanzjarji u mhux mingħand l-Istati Membri l-oħra, it-Trattat ma jipprovdi ebda setgħat ħlief dawk ta' l-Artikolu 308,ADOTTA DAN IR-REGOLAMENT:Artikolu 11. Għandha tiġi stabbilita faċilita' għal assistenza finanzjarja għal żmien medju li tippermetti li jingħata self lil wieħed jew aktar mill-Istati Membri li jkunu qed jesperjenzaw, jew ikunu qed jiġu mhedda serjament minn, diffikultajiet fil-bilanċ ta' pagamenti kurrenti tagħhom jew fiċ-ċaqliq tal-kapitali tagħhom. Dawk l-Istati Membri biss li ma adottawx il-euro jistgħu jgawdu minn din il-faċilita tal-Komunità.L-ammont ta' self li għad irid jitħallas mogħti lill-Istati Membri taħt din il-faċilita' għandu jkun limitat għal 12-il-biljun EUR ta' kapital.2. Għal dan il-għan, skond deċiżjoni adottata mill-Kunsill taħt l-Artikolu 3 u wara konsultazzjoni mal-Kumitat Ekonomiku u Finanzjarju, il-Kummissjoni għandha tkun awtorizzata li tikkuntratta self minn fuq is-swieq u istituzzjonijiet finanzjarji f'isem il-Komunità Ewropea.Artikolu 2Fejn Stat Membru li ma jkunx adotta l-euro jipproponi li jagħmel użu minn egħjun ta' iffinanzjar barra mill-Komunità' li huma suġġetti għal kondizzjonijiet ta' politika ekonomika, għandu l-ewwel jikkonsulta mal-Kummissjoni u l-Istati Membri l-oħra sabiex jiġu eżaminati, fost affarijiet oħra, il-possibbiltajiet li huma disponibbli taħt il-faċilita' ta' assistenza finanzjarja tal-Komunità għal żmien medju. Dawn il-konsultazzjonijiet għandhom isiru fi ħdan il-Kumitat Ekonomiku u Finanzjarju, skond l-Artikolu 119 tat-Trattat.Artikolu 31. Il-faċilita' ta' assistenza finanzjarja għal żmien medju tista' tiġi implimentata mill-Kunsill fuq l-inizjattiva ta':(a) l-Kummissjoni, waqt li taġixxi skond l-Artikolu 119 tat-Trattat bi ftehim ma' l-Istat Membru li jkun qed jitlob iffinanzjar mill-Komunità(b) Stat Membru li jkun qed jesperjenza, jew ikun qed jiġi mhedded serjament minn, diffikultajiet fir-rigward tal-bilanċ tal-pagamenti kurrenti jew ċaqliq fil-kapitali tiegħu.2. Il-Kunsill, wara li jeżamina s-sitwazzjoni fl-Istat Membru li jkun qed jitlob assistenza finanzjarja għal żmien medju u l-programm ta' aġġustament jew appoġġ, għal li jista' jkun, ippreżentati bħala sostenn ma' l-applikazzjoni tiegħu, irid jeddeċiedi, bħala regola ġenerali, waqt l-istess laqgħa:(a) jekk jagħtix is-self jew faċilita' xierqa ta' iffinanzjar, l-ammont u t-tul medju tiegħu;(b) il-kondizzjonijiet ta' politika ekonomika li huma marbutin ma' l-assitenza finanzjarja għal żmien medju bl-għan li terġa tiġi stabbilita jew li tiżgura sitwazzjoni sostenibbli fil-bilanċ tal-pagamenti;(ċ) il-metodi ta' teknika ta' kif jinħarġu l-flus tas-self jew faċilita' ta' l-iffinanzjar, li, bħala regola, għandhom isiru permezz ta' rati suċċessivi, u l-ġbid ta' kull rata għandha tkun suġġetta għall-verifika tar-riżultati miksuba fit-twettiq tal-programm skond l-għanijiet iffissati.Artikolu 4F'dawk il-każi fejn jiġu introdotti jew introdotti mill-ġdid restrizzjonijiet fuq ċaqliq ta' kapitali skond l-Artikolu 120 tat-Trattat waqt il-perjodu ta' l-assistenza finanzjarja, il-kondizzjonijiet u arranġamenti tagħha għandhom jerġgħu jiġu eżaminati skond l-Artikolu 119 tat-Trattat.Artikolu 5Il-Kummissjoni għandha tieħu l-miżuri meħtieġa sabiex tivverifika f'intervalli regolari, flimkien mal-Kumitat Ekonomiku u Finanzjarju, li l-Politika Ekonomika ta' l-Istat Membru li jkun ser jirċievi self mingħand il-Komunità, taqbel ma' l-aġġustament jew programm ta' appoġġ u ma' kull kondizzjoni stabbilita mill-Kunsill skond l-Artikolu 3. Għal dan il-għan, l-Istat Membru għandu jpoġġi kull tagħrif meħtieġ għad-dispożizzjoni tal-Kummissjoni. Fuq il-bażi tar-riżultati ta' din il-verifika, il-Kummissjoni, wara li l-Kumitat Ekonomiku u Finanzjarju jkun ta opinjoni, tiddeċiedi dwar il-ħruġ ta' aktar rati.Il-Kunsill għandu jiddeċiedi dwar aġġustamenti li jridu jsiru fil-kondizzjonijiet inizjali tal-politika ekonomika.Artikolu 6Self li jkun ingħata bħala assistenza finanzjarja għal żmien medju jista' jingħata biex tkun ikkonsolidata l-għajnuna li tkun tqegħdet għad-dispożizzjoni mill-Bank Ċentrali Ewropew taħt il-faċilita ta' iffinanzjar għal perjodu qasir ħafna ta' żmien.Artikolu 71. L-attivitajiet ta' self li hemm referenza għalihom fl-Artikolu 1 għandhom jitwettqu fil-euro. Għandha tiġi wżata l-istess data ta' valur miftehma u l-Komunità m'għandhix tkun involuta fit-tibdil ta' dati tal-ħlas, f'riskji li jirrigwardaw rati ta' imgħax, jew f'kull riskju ieħor ta' natura kummerċjali.Il-karatteristiċi tar-rati suċċessivi maħruġa mill-Komunità taħt il-faċilita ta' assistenza finanzjarja għandhom jiġu innegozjati bejn l-Istat Membru u l-Kummissjoni. Fejn il-Kummissjoni tkun ta' l-opinjoni li l-karatteristiċi mixtieqa mill-Istat Membru ser iwasslu għal self mill-Komunità li jmur kontra r-restrizzjonijiet tekniċi imposti mis-swieq finanzjarji jew li jkun itebba' r-reputazzjoni tal-Komunità bħala entita' li tissellef fuq dawk l-istess swieq, għandha d-dritt li twaqqaf il-ftehim tagħha u tipproponi soluzzjoni alternattiva.Fejn Stat Membru jirċievi self li jkun fih klawsola ta' pagament lura qabel iż-żmien u jiddeċiedi li jeżerċita din l-għażla, il-Kummissjoni għandha tieħu l-passi meħtieġa.2. Fuq talba ta' l-Istat Membru debitur u fejn iċ-ċirkustanzi jippermettu titjib fir-rata ta' l-imgħax fuq is-self, il-Kummissjoni tista' tiffinanzja mill-ġdid is-self kollu jew parti minnu jew tirristruttura l-kondizzjonijiet finanzjarji korrispondenti.Attivitajiet ta' rifinanzjar jew ristrutturar għandhom jitwettqu skond il-kondizzjonijiet stipulati fil-paragrafu 1 u m'għandux ikollhom l-effett li jestendu t-tul medju tas-self konċernat jew li jiżdied l-ammont tal-kapital li jkun hemm pendenti fid-data li jsir ir-rifinanzjar jew ir-ristrutturar.3. L-ispejjeż li teħel il-Komunità' biex tiġi miftehma u mwettqa attivita' għandhom jinġarru mill-Istat Membru benefiċjarju.4. Il-Kumitat Ekonomiku u Finanzjarju għandu jinżamm infurmat bl-iżviluppi ta' l-attivitajiet imsemmija fl-ewwel subparagrafu tat-tieni paragrafu.Artikolu 8Il-Kunsill għandu jadotta d-deċiżjonijiet imsemmija f'L-Artikoli 3 u 5, filwaqt li jaġixxi b'maġġoranza kwalifikata fuq proposta mill-Kummissjoni magħmula wara li tkun ikkonsultat il-Kumitat Ekonomiku u Finanzjarju.Artikolu 9Il-Bank Ċentrali Ewropew għandu jagħmel l-arranġamenti meħtieġa għall-amministrazzjoni tas-self.Il-fondi għandhom jitħallsu biss għar-raġunijiet imsemmija fl-Artikolu 1.Artikolu 10Kull tlett snin il-Kunsill għandu jeżamina, fuq il-bażi ta' rapport mill-Kummissjoni u wara li l-Kumitat Ekonomiku u Finanzjarju jkun ta opinjoni, jekk il-faċilita' stabbilita għadhix tilħaq, fil-prinċipju, l-arranġamenti u l-limitu tagħha, il-ħtiġiet li għalihom ġiet maħluqa.Artikolu 11Ir-Regolament (KEE) Nru. 1969/88 huwa hawnhekk imħassar.Artikolu 12Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-18 ta' Frar 2002.Għall-KunsillIl-PresidentJ. Piqué i Camps[1] ĠU L 180 E, tas-26.6.2001, p. 199.[2] Opinjoni mogħtija fis-6 ta' Settembru 2001 (għadha mhux ipplubblikata fil-Ġurnal Uffiċjażli).[3] ĠU L 151, tat-22.5.2001, p. 18.[4] ĠU L 178, tat-8.7.1988, p. 1. Regolament kif emendat bl-Att ta' adeżjoni ta' l-1994.--------------------------------------------------

Summary:
Għajnuna mill-UE għall-pajjiżi li mhumiex fiż-żona tal-euro bi problemi ta’ defiċit kummerċjali
Għajnuna mill-UE għall-pajjiżi li mhumiex fiż-żona tal-euro bi problemi ta’ defiċit kummerċjali
SOMMARJU TAD-DOKUMENT:
Regolament (KE) Nru 332/2002 — għajnuna mill-UE għall-pajjiżi mhux fiż-żona tal-euro bi problemi ta’ defiċit kummerċjali
SOMMARJU
X’JAGĦMEL IR-REGOLAMENT?
              
Jipprovdi għajnuna finanzjara lill-pajjiżi tal-UE li jkunu għadhom ma adottawx l-euro u li jkunu qed jesperjenzaw problemi ta’ defiċit* kummerċjali.
PUNTI EWLENIN
              
Ir-regolament jistabbilixxi r-rekwiżiti għal self fuq perjodu ta' żmien medju sa €50 biljun lill-pajjiżi mhux taż-żona tal-euro li jkunu qed jesperjenzaw diffikultajiet fil-bilanċ tal-pagamenti tagħhom.
Il-proċedura għall-għoti tas-self tinkludi:
il-bidu tad-dispożizzjoni tas-self mill-Kummissjoni Ewropea jew minn pajjiż tal-UE mhux fiż-żona tal-euro relevanti;
diskussjoni mill-pajjiż tal-UE mal-Kummissjoni dwar il-bżonnijiet finanzjarji tiegħu u sottomissjoni ta’ abbozz ta’ programm ta’ aġġustament;
fuq il-bażi tal-programm ta’ aġġustament, deċiżjoni mill-Kunsill tal-Ministri dwar jekk jingħatax self, l-ammont u d-durata;
l-abbozzar ta’ Memorandum ta’ Fehim mill-Kummissjoni u f’pajjiż tal-UE li jistipula l-kundizzjonijiet deċiżi mill-Kunsill.
Il-karatteristiċi tas-self jinkludu self u tislif f’euro u b’riskju minimu għall-Kummissjoni. Il-Bank Ċentrali Ewropew (BĊE) jamministra s-self f’isem l-UE. L-ispejjeż tas-self għandhom jitħallsu mill-pajjiż tal-UE debitur u dan tal-aħħar huwa obbligat li jiftaħ kont speċjali mal-bank ċentrali nazzjonali tiegħu għall-ġestjoni tas-self.
Il-Qorti Ewropea tal-Awdituri għandha d-dritt li twettaq awditu finanzjarju fil-pajjiż tal-UE jekk tqis li dan huwa meħtieġ għall-ġestjoni xierqa tal-faċilità tas-self.
Kull 3 snin, il-Kunsill, fuq il-bażi ta' rapport mill-Kummissjoni, huwa obbligat li jeżamina jekk is-self għadux jissodisfa l-ħtieġa li wasslet għall-ħolqien tiegħu.
META JAPPLIKA R-REGOLAMENT?
              
Daħal fis-seħħ fl-24 ta' Frar 2002.
TERMINI EWLENIN
* Defiċit kummerċjali: dan jirriżulta meta l-valur tal-importazzjonijiet ta’ pajjiż huwa akbar mill-esportazzjonijiet tiegħu.
ATT
            
Ir-Regolament tal-Kunsill (KE) Nru 332/2002 tat-18 ta' Frar 2002 li jistabbilixxi faċilità li tipprovdi għajnuna finanzjarja għal żmien medju għall-bilanċi ta' pagament ta' l-Istati Membri (ĠU L 53, 23.2.2002, p. 1-3)
L-emendi suċċessivi għar-Regolament (KE) Nru 332/2002 ġew inkorporati fit-test oriġinali. Din il-verżjoni kkonsolidata hija biss ta’ valur dokumentarju.
ATTI RELATATI
            
Deċiżjoni 2003/797/KE tal-Bank Ċentrali Ewropew tas-7 ta' Novembru 2003 li tikkonċerna l-amministrazzjoni tal-operazzjonijiet ta’ self u tislif konklużi mill-Komunità Ewropea taħt il-faċilità ta’ assistenza finanzjarja għal żmien medju (BĊE/2003/14) (ĠU L 297, 15.11.2003, p. 35-36). Ara l-verżjoni kkonsolidata.
l-aħħar aġġornament 27.01.2016